Oktatási folyamatok 2015. évi értékelése a

Semmelweis Egyetem Általános Orvostudományi Karán

Jelen jelentés csak a tavalyi jelentéstől (<http://semmelweis.hu/minoseg/files/2014/05/05B-AOK.pdf&intranet_only>) eltérő változásokat tartalmazza és csak az oktatási folyamatokkal összefüggő helyzetképet tárgyalja, elsősorban a MAB 2014/10/XII/1. sz. határozatában megfogalmazott észrevételek véve alapul.

Az Általános Orvostudományi Kar profiljának értékelése

A Semmelweis Egyetem Általános Orvostudományi Kara Magyarország legnagyobb orvosképző fakultása. A szakirányú továbbképzés keretében 89 alap, illetve ráépített szakorvosi képzettséget adó, szakorvosi vizsgához kötött orvosszakmai képzés legnagyobb hazai oktatóhelye. Az elmúlt évek során az általános orvos szakra történő sokszoros túljelentkezés eredményeképpen a hazai orvosképző helyek közül a legmagasabb felvételi pontszámmal, az egész országban erre a szakra jelentkezők mintegy 40%-ának képzését kezdte meg a Semmelweis Egyetem ÁOK-n. (2015-ben általános orvosképzésre 1755-en jelentkeztek a Semmelweis Egyetem Általános Orvostudományi Karára, ebből 1258-an első helyen. Közülük 397 fő nyert felvételt, akikből 1 fő az önköltséges képzésre).

A képzések iránti hallgatói kereslet a 2015/2016-os tanévben

A magyar és külföldi hallgatók létszáma, valamint a külföldi hallgatók aránya a 2015/16-os tanévben

|  |  |  |  |
| --- | --- | --- | --- |
| **Kar** | **Hallgatói létszám** | **Külföldiek száma** | **Külföldiek aránya a karon** |
| ÁOK | 4536 | 2211 | 48,74% |

A 2015/2016 tanévre jelentkező valamint felvételt nyert magyar és külföldi hallgatók száma

|  |  |  |  |  |  |
| --- | --- | --- | --- | --- | --- |
| **Kar** | **Magyar összesen** | **Külföldi összesen** | **Kar összesen** | **Jelentkezők összesen** | **Külföldi jelentkezők** |
| ÁOK | 397 | 499 | 896 | 1755 | 2018 |

|  |  |  |
| --- | --- | --- |
| **Kar** | **Magyar hallgatói létszám** | **Ténylegesen átsorolt** |
| ÁOK | 2337 | 35 |

*Az állami finanszírozásból költségtérítéses képzési formába átsorolt hallgatók aránya a karon*

A kar a hazai képzőhelyek értékelése során évek óta a legjobbak között szerepel. A 2015-es teljesítmények alapján a karok összesített rangsorában a tíz képzésterület és több mint negyven szak rangsorából egyetemünk 2015-ben is megőrizte első helyét (HVG rangsor - Diploma 2016.) és a végzett hallgatók körében végzett felmérések szerint is az itt szerzett diploma piaci értéke kimagasló. Az SE ÁOK világviszonylatban is jól teljesített az elmúlt esztendőben *a QS World University Rankings* új listája alapján a 2014. évben elért 253. helyről a 101-150-re lépett előre (<http://www.topuniversities.com/universities/semmelweis-university#subject>).

Az Egyetem által kibocsátott általános orvosi diploma az Európai Unió országaiban egységesen elismert, elsősorban a kurrikulum és a képzés nemzetközileg elismert igen magas színvonala miatt.

A preklinikai modul oktatását 8 intézet végzi. A klinikum elméleti és gyakorlati oktatási feladatait pedig 22 klinika, 11 tanszék, illetve 12 tanszéki csoport oktatói látják el, ugyancsak az európai és nemzetközi standardok figyelembe vételével. A klinikák, tanszékek, illetve tanszéki csoportok mellett vezető fővárosi kórházak minősített, illetve habilitált oktatói is jelentős segítséget nyújtanak a gyakorlati képzésben. A Semmelweis Egyetem színvonalas oktatói gárdával és infrastruktúrával rendelkező 15 kórház 46 osztályát akkreditálta, mint oktatóosztály. Két kórház (az Uzsoki Utcai Kórház és az MH Honvédkórház-Állami Egészségügyi Központ), mint oktatókórház kiemelt feladatot lát el a klinikai gyakorlati oktatási kapacitás kiegészítésében. A klinikák ágyszámának négy évvel ezelőtti csökkentése nem teszi lehetővé az ideális, kiscsoportos kórtermi oktatás folyamatosságát. A gyakorlati orvosképzésben egyre nagyobb jelentőségű az ún. készség laboratóriumok (*skill-labs*), illetve szimulációs módszerek alkalmazása és fejlesztése.

Az Általános Orvostudományi Kar több mint 60 országból érkező orvostanhallgató oktatását végzi, angol és német nyelven. A több száz, idegen nyelvű képzésre felvett hallgató közül az alaptantárgyak letételét követően sokan - elsősorban a német nyelven hallgatók – hazájukban folytatják preklinikai és klinikai tanulmányaikat (a németországi hallgatók közül évente mintegy 150 fő hazájába tér vissza, közülük 60 fő a hamburgi Asklepios Medical School hallgatójává válik).

82 szakorvosi grémium végzi a rezidensek és szakorvosjelöltek képzési tervének összeállítását, ellenőrzését és az elvégzett szakmai gyakorlatok igazolását. A grémiumok számára nagy segítséget jelent a Szakmai Kollégiumok véleményező tevékenysége.

**Oktatási eredményesség**

A képzés eredményességére leginkább a tanulmányi átlagok alakulásából tudunk következtetni. Az egyes tárgyak számonkérési formáit a mintatanterv határozza meg, a félév végi aláírások megszerzésének feltételeit, a vizsgák követelményeit pedig a kar által tanévenként kiadásra kerülő illetve a kari honlapon elérhető, tantárgyi követelményrendszerek tartalmazzák. Ezek megváltoztatására tanév közben nincs lehetőség. Ez biztosíték mind az oktatók, mind a hallgatók számára, hogy előre ismert, jól meghatározott feltételeknek tudjanak megfelelni. Az oktatási szervezeti egységeknél számos esetben a félévközi számonkérés is részét képezi a tananyag elsajátításának felmérésében.

Örvendetes, hogy az egyetemi honlap egységesítésével párhuzamosan a tanulmányi tájékoztatók mellett az oktatási anyagok is elérhetők. Több intézet/klinika honlapján az előadások képanyaga mellett azok hang- és egyes esetekben video anyagát is közzé teszik. A Kar vezetése lényegesnek tartja a modern E-learning alapú oktatási anyagok fejlesztését. Ezek kidolgozását, fejlesztését anyagilag és szakmailag is támogatja.

**Az évfolyam átlagok (súlyozott tanulmányi átlag) alakulása:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Oktatás nyelve** | | **Magyar** | | **Angol** | | **Német** | |
| **Tanév** | **Évfolyam** | **I.félév** | **II. félév** | **I.félév** | **II.félév** | **I.félév** | **II.félév** |
| **2014/15.** | I.évfolyam | 3.74 | 3.86 | 3.14 | 3.57 | 3.45 | 3.75 |
| II.évfolyam | 3.45 | 3.07 | 3.12 | 3.07 | 3.21 | 3.45 |
| III. évfolyam | 3.99 | 4.04 | 3.70 | 3.51 | 2.89 | 3.32 |
| IV. évfolyam | 4.40 | 4.31 | 3.85 | 3.95 | 4.23 | 4.44 |
| V. évfolyam | 4.53 | 4.44 | 4.20 | 4.36 | 4.56 | 4.60 |

A vizsgaátlagok nem térnek el az előző évek adataitól. Több évre visszamenőleg megvizsgálva az adatokat szembeötlik, hogy az első két év után növekedés figyelhető meg tanulmányi átlagokban. Ezt a rosszabb képességű hallgatók lemorzsolódása, a hallgatók elvárásokhoz történő alkalmazkodása, valamint az elméleti és gyakorlati tárgyak között mutatkozó számonkérésbeli különbségek egyaránt okozhatják.

A karon a lemorzsolódás nagyon alacsony. 2014-ben 42 fő hallgatói jogviszonya szűnt meg. Ez az összes hallgatói létszám (2383 fő) 1,76%-a. 2015-ben 59 fő hallgatói jogviszony megszűnésével ez az arány (össz létzszám:2365 fő) 2,5% volt.

***Záróvizsga végeredmények alakulása, aktív-passzív félévek száma:***

Az általános orvos szak előírt képzési ideje 12 félév. A tanterven felüli aktív, illetve a passzív féléveket a hallgatók elsősorban tanulmány okból veszik igénybe, azonban kis hányaduknál egyéb okok, pl. külföldi résztanulmányok és személyes, családi okok is szerepelnek.

|  |  |  |  |  |
| --- | --- | --- | --- | --- |
| **Oktatás nyelve:** |  | **Magyar** |  |  |
| **Végzés éve** | **Végzettek száma** | **Záróvizsga eredmények átlaga** | **Aktív félévek száma** | **Passzív félévek száma** |
| 2015. | 354 | 4,38 | 4314 | 98 |

|  |  |  |  |  |
| --- | --- | --- | --- | --- |
| **Oktatás nyelve:** |  | **Angol** |  |  |
| **Végzés éve** | **Végzettek száma** | **Záróvizsga eredmények átlaga** | **Aktív félévek száma** | **Passzív félévek száma** |
| 2015. | 133 | 3,98 | 1635 | 38 |

|  |  |  |  |  |
| --- | --- | --- | --- | --- |
| **Oktatás nyelve:** |  | **Német** |  |  |
| **Végzés éve** | **Végzettek száma** | **Záróvizsga eredmények átlaga** | **Aktív félévek száma** | **Passzív félévek száma** |
| 2015. | 16 | 4,48 | 164 | 3 |

Az eddigi évekhez hasonlóan 2015-ben sem növekedett az aktív-passzív félévek száma a végzett hallgatók számához viszonyítva egy adott képzési nyelven belül, azonban, ez az arány az aktív és passzív félévek esetében a magyar hallgatóknál magasabb volt az eddigi évek során.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Magyar | | | | | | | | | | | | | | |
|  | | | Végzett hallgatók száma | Aktív félévek száma | | | | | Passzív félévek száma | | |  | Passzív/végzett (%) | |
| Végzés éve | | | Aktív/végzett (%) |
|  | | |  |
| 2010 | | | 261 | 3158 | | | | | 78 | | | 1209,96% | 29,89% | |
| 2011 | | | 307 | 3789 | | | | | 98 | | | 1234,20% | 31,92% | |
| 2012 | | | 377 | 4642 | | | | | 101 | | | 1231,30% | 26,79% | |
| 2013 | | | 333 | 4107 | | | | | 104 | | | 1233,33% | 31,23% | |
| 2014 | | | 340 | 4151 | | | | | 125 | | | 1220,88% | 36,76% | |
| 2015 | | | 354 | 4314 | | | | | 98 | | | 1218,64% | 27,68% | |
|  | | |  | | | |  | |  | | |  | |  |
| Angol | | | | | | | | | | | | | | |
|  | | | Végzett hallgatók száma | | | | Aktív félévek száma | | Passzív félévek száma | | |  | | Passzív/végzett (%) |
| Végzés éve | | | Aktív/végzett (%) | |
|  | | |  | |
| 2010 | | | 122 | | | | 1375 | | 11 | | | 1127,05% | | 9,02% |
| 2011 | | | 132 | | | | 1527 | | 37 | | | 1156,82% | | 28,03% |
| 2012 | | | 145 | | | | 1639 | | 19 | | | 1130,34% | | 13,10% |
| 2013 | | | 164 | | | | 1847 | | 21 | | | 1126,22% | | 12,80% |
| 2014 | | | 140 | | | | 1627 | | 25 | | | 1162,14% | | 17,86% |
| 2015 | | | 133 | | | | 1635 | | 38 | | | 1229,32% | | 28,57% |
|  | | |  | | | |  | |  | | |  | | |  |
| Német | | | | | | | | | | | | | | | |
| Végzés éve | | | Végzett hallgatók száma | | | | Aktív félévek száma | | Passzív félévek száma | | |  | | | Passzív/végzett (%) |
| Aktív/végzett (%) | | |
|  | | |
| 2010 | | | 22 | | | | 257 | | 5 | | | 1168,18% | | | 22,73% |
| 2011 | | | 22 | | | | 258 | | 4 | | | 1172,73% | | | 18,18% |
| 2012 | | | 34 | | | | 366 | | 4 | | | 1076,47% | | | 11,76% |
| 2013 | | | 30 | | | | 338 | | 1 | | | 1126,67% | | | 3,33% |
| 2014 | | | 24 | | | | 270 | | 2 | | | 1125,00% | | | 8,33% |
| 2015 | | | 16 | | | | 164 | | 3 | | | 1025,00% | | | 18,75% |

**A MAB 2014/10/XII/1. sz. határozatában megfogalmazott javaslatok és a kari intézkedések:**

1. *„A**klinikai gyakorlati képzés feltételeinek (személyi, tárgyi) jelentős javítása, színvonalának és hatékonyságának emelése. Javasolt átgondolni a külső gyakorlatok helyszínéül igénybe vehető, számításba jövő (jobbára fővárosi) kórházak („gyakorló kórházak”) és az oktatókórházi minősítés általuk alkalmazott jelenlegi rendszerét, ez utóbbi kör bővítését – természetesen a szigorú minőségi elvárások megtartásának bázisán.”*

A Semmelweis Egyetem színvonalas oktatói gárdával és infrastruktúrával rendelkező 15 kórház 46 osztályát akkreditálta, mint oktatóosztály. Két kórház (az Uzsoki Utcai Kórház és az MH Honvédkórház-Állami Egészségügyi Központ), mint oktatókórház kiemelt feladatot lát el a klinikai gyakorlati oktatási kapacitás kiegészítésében. A klinikák ágyszámának négy évvel ezelőtti csökkentése sajnos nem teszi lehetővé az ideális, kiscsoportos kórtermi oktatás folyamatosságát.

Az SE ÁOK által akkreditált kórházi-, illetve egészségügyi ellátást végző intézmények osztályai 2015-ben:

|  |  |
| --- | --- |
| **Semmelweis Egyetem VI. éves graduális képzés**  **Budapesti kórházak:** Bethesda GyermekkórházEgyesített Szent István és Szent László KórházGottsegen György Országos Kardiológiai IntézetHeim Pál GyermekkórházKárolyi Sándor (Újpesti) Kórház Merényi Gusztáv Kórház Péterfy Sándor utcai Kórház Erzsébet Kórháza Péterfy Sándor Utcai Kórház Baleseti Központ Fiumei úti telephelye  **Megyei Oktató Kórházak:**  Dunaújváros, Szent Pantaleon Kórház  Esztergom, Vaszary Kolos Kórház  Győr, Petz Aladár Megyei Oktatókorház  Kistarcsa, Flór Ferenc Kórház (belgyógyászat, sebészet, gyerekgyógyászat)  Salgótarján, Szent Lázár Megyei Kórház (belgyógyászat, gyerekgyógyászat, sebészet)  Sopron, Erzsébet Kórház (sebészet) Székesfehérvár, Szent György Kórház, Székesfehérvár Tatabánya, Szent Borbála Kórház  Vác, Jávorszky Ödön Kórház (ideggyógyászat, sebészet)  Veszprém, Csolnoky Ferenc Kórház (belgyógyászat, gyerekgyógyászat, sebészet, traumat.) | **Semmelweis Egyetem akkreditált oktató osztályai (2015.)**  **1. Bajcsy-Zsilinszky Kórház és Rendelőint.**  I. Belgyógyászati Osztály  III.Belgyógyászati Osztály  Immunnephrológiai Osztály  Neurológiai Osztály  **2**. **Budai Irgalmasrendi Kórház**  Belgyógyászati Osztály  **3. Budapesti Szent Ferenc Kórház**  Kardiológiai Rehabilitációs Osztály  **4. Egyesített Szent István és Szent László Kórház-Rendelőintézet**  Merényi Gusztáv Kórház telephely, Traumatológiai Osztály  Neurológiai Osztály  Merényi Gusztáv Kórház telephely, Pszichiátriai Osztály, Addiktológiai  Rehabilitációs Osztály  **5. Jahn Ferenc Dél-pesti Kórház és Rendelőint.**  Neurológiai Osztály  I. Pszichiátriai és Pszichiátriai Rehabilitációs Osztály  III. Pszichiátriai Rehabilitációs Osztály  Sebészeti Osztály  **6. Magyar Honvédség Egészségügyi Központ**  Baleseti Sebészeti Osztály  Gasztroenterológiai Osztály  I. telephely, I.Belgyógyászati Osztály  I. telephely, III. Belgyógyászati Osztály  II. telephely, Onkológiai Osztály  Neurológiai Osztály  **7**. **Nyírő Gyula Kórház Országos Pszichiátriai és Addikt.Intézet**  Addiktológiai Osztály  Belgyógyászati Osztály   1. **Országos Gerincgyógyászati Központ** 2. **Országos Klinikai Idegtudományi Intézet**   Neurológiai Osztály  **10.** **Péterfy Sándor Utcai Kórház-Rend.Intézet és Baleseti Kp.**  II.Belgyógyászati Osztály  Neurológiai Osztály  III. Mozgásszervi Osztály  IV. Mozgásszervi Osztály  VI. Mozgásszervi Osztály  VII. Mozgásszervi Osztály   1. **Szent Imre Egyetemi Oktatókórház**   Általános Kardiológiai Profil, Koronária Őrző  Nephrológia-Hypertonia Profil és Aktív Geriátriai Részleg  Neurológiai és Stroke  **12. Szent János Kórház és Észak-budai Egyesített Kórházak**  I.Belgyógyászati és Gasztroenterológiai Osztály  II.Belgyógyászati és Diabetológiai Osztály  Neurológiai Osztály – Stroke Centrum  Ortopéd-Traumatológia Osztály  Pszichiátriai Osztály  Traumatológiai és Kézsebészeti Osztály   1. **Szent Margit Kórház**   Nephrológiai Osztály  **14. Uzsoki utcai Kórház**  II.Belgyógyászati Osztály  III.Belgyógyászati Osztály  Neurológiai Osztály  Ortopéd-Traumatológiai Osztály  **15.** **Vadaskert Gyermek és Ifjúságpszich. Kórház és Szakamb.** |

1. *„A klinikai gyakorlati oktatás szervezésében javasolt a blokkosítás bevezetése, illetve kiterjesztése. „*

2014/2015. tanévben a HÖK vezetésével együttműködve megszerveztük, majd 2015/2016. tanévtől bevezettük elsőként az ötödéves gyakorlatok blokkosított formában történő oktatását.

A blokkosított oktatással kapcsolatos elégedettséget a 2015/2016. I félévében a jelenlegi megbízott ÁOK HÖK elnök (Báthori Gergő ÁOK V. évf.) kezdeményezésére, turnusonként kéthetenként, összesen hét alkalommal mérte fel a Hallgatói Önkormányzat. Az oktatásban részt vevő hallgatók pozitívan nyilatkoztak a blokkosítással kapcsolatban, azonban az egyes klinikák megítélésében mutatkoztak különbségek, melyek korrigálása folyamatosan zajlott, illetve zajlik. Az időközi felmérés azért bizonyult szerencsésnek, mivel a hallgatók számos megoldást igénylő problémára hívták fel a figyelmet. Ezekben a kérdésekben a kari vezetés és a HÖK egyeztetett javaslata alapján a szükséges korrekciók már a félév során megtörténtek (pl. pótlási lehetőség biztosítása). A felmérés összesített értékelése az SE ÁOK-ra vonatkozó a „*Hallgatói elégedettségi vizsgálat értékelése, és a szükséges intézkedések javaslata (magyar-angol-német)* fejezetben található meg.

A blokkosított oktatás végleges eredményeinek ismeretében kell a karnak dönteni a blokkosítás sorsáról, a folytatásról és az alacsonyabb évfolyamokon történő bevezetéséről, vagy megszüntetéséről. A hallgatói összességében pozitív vélemények mellett az oktatásban résztvevő szervezeti egységek is arról számoltak be, hogy a blokkosított oktatás megoldható feladatot jelent számukra, és a korábbinál egyenletesebbé tette a klinikák oktatási terhelését. Fel kell azonban mérnünk, és figyelembe kell vennünk a külföldi hallgatók véleményét is. Ez azért fontos, mert az eddig hallott sporadikus vélemények eltérők.

1. *„A nagy létszámú, három nyelven folyó oktatás valós képzési igényeit figyelembe véve a személyi feltételek javítása, az oktatói kapacitás bővítése szükséges.”*

A karon oktatott hallgatók óriási létszáma a kar kapacitásainak határait feszegeti, ezért a megfelelő minőség biztosítása érdekében az alapképzés és a preklinikai képzés humán-erőforrás és infrastrukturális feltételeinek sürgős fejlesztését igényli. Mivel az Egyetem pénzügyi bevételeinek jelentős hányadát az idegen nyelvű oktatás képezi, létkérdés a fent említett feltételek javítása és további fejlesztése.

A korábbi évek során végrehajtott humánpolitikai intézkedések eredményeként sikerült kiemelkedő szaktudású, iskolateremtő, nemzetközileg elismert idősebb oktatókat szaktanácsadóként, részfoglalkozású közalkalmazottként, professzor emeritus-ként tovább foglalkoztatni, tapasztalatukkal jelentősen segítve az oktatást és az egészségügyi ellátást. Ezenkívül a tehetséges fiatal munkatársak munkába állításával igyekszünk biztosítani az Egyetem oktatói-kutatói és az orvosszakmai utánpótláshoz szükséges humánerőforrást.

A PhD hallgatóknak a tudományos minősítésük megszerzését követően történő foglalkoztatása többnyire az oktatói létszámot erősíti.

A szervezet erősítése, a sokéves tapasztalattal rendelkező emberek megtartása, a tehetségek vonzása érdekében szükséges lenne a versenyképes jövedelmek biztosítása, különös tekintettel a nemzetközi mobilitás növekedésére.

2014-ben a teljes munkaidőben foglalkoztatott oktatói-kutatói létszám 747 volt. Ebből 74%-uk, 553 alkalmazott rendelkezett tudományos fokozattal. 2015-ben 1019 főből 742-nek volt tudományos fokozata. Az elmúlt év 36%-os oktatói bővülése, azonban csak mérsékelten enyhíti az oktatók terhelését, különösen a klinikumban dolgozókét.

A teljes munkaidőben foglalkoztatott, tudományos fokozattal rendelkező oktatóra jutó teljes idejű nappali képzésben részt vevő (*aktív*) hallgatók száma 2014-ben 7.9fő, 2015-ben pedig 6,1 fő volt.

*Oktatói, kutatói és tanári munkakörben foglalkoztatott munkatársak és Professor Emeritus címmel rendelkezők 2015.-ben.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Kar megnevezése*** | ***Munkakör típusa*** | ***MTA tag (levelező és rendes)*** | ***MTA doktora*** | ***Tudomány(ok) kandidátusa*** | ***PhD fokozattal rendelkezők*** | ***Fokozat nélküli*** | ***Emeritus*** | ***Összesen*** |
| ***Általános Orvostudományi Kar*** | Kutatói | 1 | 8 | 8 | 70 | 69 |  | 156 |
| Oktatói | 13 | 81 | 73 | 413 | 206 | 74 | 860 |
| Tanári |  |  |  | 1 | 2 |  | 3 |
| ***Összesen:*** | | ***14*** | ***89*** | ***81*** | ***484*** | ***277*** | ***74*** | ***1 019*** |

1. *„Nem történt lényeges előrelépés a párhuzamosságok felszámolásában. Nem látszik indokoltnak a két élettani intézet, két anatómiai intézet, s feltehetőleg a két patológiai intézet fenntartása sem. S a klinikák területén is vannak megszüntetendő párhuzamosságok. „*

A MAB javaslataiból kiindulva, és a Kari Tanács döntéseinek alapján a Kar megkezdte a párhuzamosságok felszámolását az első két évfolyamon. Ennek eredményeként a Szenátus döntött az Anatómia, Szövet- és Fejlődéstani Intézet és a Humánmorfológiai, valamint Fejlődésbiológiai Intézetek összevonásáról 2016. január 1-től, valamint a 2015/2016 tanév első félévétől az orvosi élettan tantárgy összevont oktatásáról.

Az oktatási tevékenység minőségének folyamatos fejlesztése kapcsán a kar kiemelt figyelmet fordít a magyar és idegen nyelvű képzés minőségi fejlesztésére, a curriculum folyamatos fejlesztésére, új képzési irányok kialakítására, a hallgatók elégedettségének növelésére és a fejlesztési feladatokba történő bevonásukra. A tanterv-reform egyes lényeges változtatásai az elméleti intézetekben már bevezetésre kerültek.